شەفەق نیوز/ پارێزگار ئیلام راگەیان: رووژانە نزیکەی 300 هەزار بەرمیل نەفت لەو پارێزگا دەرکردیەێد و و فرووشیەێد، باوجی گلەیی لە وەزارەت نەفت کەێد، ک وەگورەی خوازین پاپەندیەیلی لەی پارێزگا جیوەجی نیەکەێد.
حەسەن بەهرام نیا، پارێزگار ئیلام وت: پارێزگای ئیلام لەبان ئاست ئیران سێیەمین پارێزگاس، ک فرەترین رێژەی نەفت و گاز دیرێد.
وەپەی راپۆرتە فەرمییەیلە، 11% گاز ئیران و 6٪ سەرچەوەیل نەفتی ئەو وڵاتە لە پارێزگای ئیلام فەیلیە.  
پارێزگار ئیلام وتیش: ئی پارێزگا لە چەو ئەو پارێزگایل ک نەفت دیرن، خریاسە پشتگووش و سوود نەفت و گازەگەی وەپی نەڕەسیە.
بەهرام نیا، گلەیی لە  وەزارەت نەفت کەێد، ک وەئاست فرەیگ وای ئی پارێزگا پیس کەێد، باوجی یارمەتییەیل ئەو وەزارەتە  چشتیگ نییە.
